**Richard Theodore Tarnas, Jr.** (Ženeva, Švicarska, 21. veljače 1950.), filozof i kulturni povjesničar, poznat po svojim djelima: *The Passion of the Western Mind: Understanding the Ideas That Have Shaped Our World View* (*Čežnja zapadnog uma: Razumijevanje ideja koje su oblikovale naš svjetonazor*, 1991.) i *Cosmos and Psyche: Intimations of a New World View* (*Kozmos i psiha: Nagovještaji novog svjetonazora*, 2006.). Tarnas je profesor filozofije i psihologije na Kalifornijskom institutu integralnih studija (*California Institute of Integral Studies*) te osnivač i prvi direktor diplomskog programa iz filozofije, kozmologije i svijesti na spomenutom institutu.

Djela
-----

### The Passion of the Western Mind

U svojoj prvoj knjizi, *The Passion of the Western Mind* (*Čežnja zapadnog uma*), Tarnas prikazuje tijek intelektualno-kulturnog razvoja modernog svjeronazora od njegovih izvora u grčkoj i judeokršćanskoj mitologiji. Tarnas zatim ustvrđuje da se s dolaskom postmoderne moderni svijet našao u ozbiljnoj duhovnoj krizi, koja se manifestira u globalnoj ekološkoj krizi. Također sugerira da se moguće rješenje krize, koje on naziva *participatorni okvir*, i sámo već stoljećima razvija na Zapadu.

Tarnas najprije opisuje antički svjetonazor, koji je Max Weber opisao kao "začaran". U antičkom svjetonazoru ljudi su nediferencirani od prirode i s njom su u mističnoj participaciji (*participation mystique*). Taj se antički svjetonazor postupno transformirao u modernitet. U modernom nazoru svijet biva percipiran kao objektivna stvarnost koja je podložna znanstvenoj opservaciji i manipulaciji, ali koja je i radikalno odvojena od ljudskog uma.

Dolaskom renesanse Kopernikanska kozmološka revolucija je poremetila i relativizirala čovjekovo mjesto u svemiru. Zatim je Descartesova metafizička revolucija svemir podijelila na materiju i um. Konačno, Kantova je epistemološka revolucija naša osjetila odvojila od objekata njihove percepcije. Ta tri događaja glavni su uzrok ontološkog i duhovnog otuđenja karakterističnog za suvremeno doba.

#### Epilog

U pogovoru knjige Tarnas opisuje kako se u postmodernizmu značenje projicira na ili konstruira u praznom svijetu bez značenja.

"Moderno stanje stoga počinje kao prometejevski pokret za oslobođenje čovjeka, autonomiju od prirodne matrice koja nas okružuje, individuaciju iz kolektiviteta, ali postupno i neminovno to kartezijansko-kantovsko stanje evoluira u kafkijansko-beckettovsko stanje egzistencijalne izolacije i apsurda – bezizlaznu situaciju koja vodi u jednu vrstu dekonstruktivnog bijesa."

Prema Tarnasu, suvremeni svijet postmoderne misli zarobljen je "između nutarnje čežnje za smislenim životom i nemilosrdnog egzistencijalnog trošenja u svemiru za koji nas naš racionalni znanstveni svjetonazor uvjerava da je prazan, mrtav i lišen svake svrhovitosti". Tarnasov prijedlog za transcendiranje te "kartezijansko-kantovske epistemološke kutije" podrazumijeva participatornu epistemologiju: teoriju znanja po kojoj se "ljudska bića smatraju bitnim nosiocima kreativnog samorazvitka stvarnosti". Prema Tarnasu, takav jedan participatorni okvir usvaja kritičke uvide modernizma i postmodernizma te istovremeno poništava ontološki rascjep između psihe i kozmosa, koji se, u tom participatornom okviru, sintetiziraju u dijalektički *hieros gamos* (sveti brak).

"Ta participatorna epistemologija, koju su svaki na svoj način razvili Goethe, Hegel, Steiner i ostali, može se razumjeti ne kao regresija u naivnu *participation mystique* (mističnu participaciju), nego kao dijalektička sinteza dugotrajne evolucije iz primordijalne nediferencirane svijesti kroz dualističko otuđenje (alijenaciju). Ona inkorporira postmodernističko razumijevanje znanja, a ipak ga nadilazi. Interpretativni i konstruktivni karakter ljudske spoznaje se u potpunosti priznaje, no intimni, isprepleteni i sveprožimajući odnos prirode prema ljudskom biću i ljudskom umu omogućuje da posljedice kantovskog epistemološkog otuđenja mogu u potpunosti biti nadiđene."

### Prometheus the Awakener

### Cosmos and Psyche

#### Recenzije i kritike

#### Organizacija

Bibliografija
-------------

Izvori
------

1. ↑  Jorge Ferrer, *Revisioning transpersonal theory: a participatory vision of human spirituality*
2. ↑  Ferrer, 143.
3. ↑  Richard Tarnas, "Epilogue", *The Passion of the Western Mind: Understanding the Ideas that Have Shaped Our World View*
4. ↑  Bob Craft, nenaslovljena recenzija knjige *The Passion of the Western Mind*, *Quest*, ljeto 1992.  Arhivirano 2011-09-26 na Wayback Machine-u
5. ↑  Ferrer, 143.
6. ↑  Ferrer, 155.
7. ↑  Richard Tarnas, "Epilogue", *The Passion of the Western Mind: Understanding the Ideas that Have Shaped Our World View*